Rikunarita-ORG/Wikinium huggingface dataset:
# Heraldika

**Heraldika** (lat. *heraldus* - herold) je veda, ktorá skúma erby, ich vývoj, používanie a umenie ich vyhotovovať, ako aj právo používať ich.

Za zakladateľa heraldiky, ako pomocnej historickej vedy sa považuje teológ a genealóg Philipp Jacob Spener.

## Literatúra

* BUBEN, Milan. *Encyklopedie heraldiky*. Praha : Libri, 2003. ISBN 80-7277-135-3. S. 505. (po česky)
* DRAHOŠOVÁ, Šarlota a kol. (eds.). *Kontinuita a diskontinuita genealógie a heraldiky*. Martin : Slovenská genealogicko-heraldická spoločnosť, 2010. ISBN 978-80-970196-2-4. S. 240.
* GLEJTEK, Miroslav. *Heraldika : Úvod do štúdia erbov*. Čadca : Kysucké múzeum, 2013. ISBN 978-80-970780-3-4. S. 272.
* RAGAČOVÁ, Júlia (ed.). *Pečate a ich používatelia*. Bratislava : Ministerstvo vnútra SR, 2007. ISBN 978-80-969122-6-1. S. 190.
* ŠIŠMIŠ, Milan (ed.). *Heraldika na Slovensku*. Martin : Slovenská genealogicko-heraldická spoločnosť pri Matici slovenskej, 1997. ISBN 80-967709-4-2. S. 259.
* HLAVÁČEK, Ivan. Heraldika. In:  *Vademecum pomocných věd historických*. Ed. Ivan Hlaváček, Jaroslav Kašpar, Rostislav Nový. Jinočany : H & H, 2002 (3. vydanie). ISBN 80-7319-004-4. S. 343 - 372. (po česky)
* SCHWARZENBERG, Karel. *Heraldika*. Praha : Vyšehrad, 2007. ISBN 978-80-7021-827-3. S. 215. (po česky)
* VRTEL, Ladislav. *Heraldický katechizmus (čiže základy heraldiky v otázkach a odpovediach, zoradených do trinástich lekcií a pre väčšiu názornosť doplnených o premnohé vyobrazenia)*. Bratislava : Veda, vydavateľstvo SAV, 2012. ISBN 978-80-224-1254-4. S. 208.

## Pozri aj

* erb
* blazón
* armáles

## Externé odkazy

* GRITZNER, M. / *Wappenalbum der gräflichen Familien Deutschlands und Oesterreich-Ungarns etc.* - album erbov nielen v Rakúsko-Uhorsku z r. 1889 - dostupné v Digitálnej knižnici UKB

## Iné projekty

CommonsWikislovník* Commons ponúka multimediálne súbory na tému **Heraldika Wikislovník ponúka heslo **Heraldika**
# Zemetrasenie vo Venezuele 24. júna 2026

|  |
| --- |
| Zemetrasenie vo Venezuele 24. júna 2026 |
|  |
| Štát |  Venezuela |
| Druh udalosti | zemetrasenie |
| Dátum | 25. jún 2026 SEČ (24. jún 2026 UTC) |
| Čas | 00:04:33 SEČ (22:04:33 UTC) 00:05:11 SEČ (22:05:11 UTC) |
| Usmrtených osôb | 1 719+ |
| Zranených osôb | 5 000+ |
| Nezvestných osôb | ca 50 tisíc |
| Sila | 7,2 MW 7,5 MW |
| Makroseizm. intenzita | IX.: „pustošivé“ (MM) |
| Hĺbka | 22 km 10 km |
| Súradnice | ﻿ / ﻿ |
|  Poloha v rámci lokality (interaktívna mapa)  |
|

|  |  |
| --- | --- |
|  |  Geovedný portál |

 |

**Zemetrasenie vo Venezuele** bolo dvojité zemetrasenie (zemetrasný dublet), zaznamenané 24. júna 2026 o 18:04 a 18:05 miestneho času (25. júna 00:04 SEČ, 24. júna 22:04 UTC) s epicentrom vo venezuelskom štáte Yaracuy približne 170 km západne od hlavného mesta Caracas. Po predtrase s lokálnym magnitúdom 7,2 nasledoval o 39 sekúnd hlavný otras s magnitúdom 7,5. Makroseizmická intenzita dosiahla deviaty stupeň Modifikovanej Mercalliho stupnice („pustošivé“).

Šlo o najsilnejšie zemetrasenie na území Venezuely od roku 1900. O život prišlo podľa predbežných údajov najmenej 1 719 ľudí, 5 000 ďalších utrpelo zranenia, 12 000 prišlo o strechu nad hlavou a 50-tisíc ľudí bolo evidovaných ako nezvestných. Geologická služba Spojených štátov (USGS) odhadovala na základe modelov bezprostredne po zemetrasení vysoký počet obetí, keďže mnoho budov v postihnutej oblasti bolo postavených z materiálov s nízkou odolnosťou voči silným zemetraseniam. Zemetrasenie tiež spôsobilo rozsiahle škody v celej krajine, vrátane miest La Guaira a Caracas. OSN odhadla škody na majetku na 6,7 miliardy dolárov, čo predstavuje približne 6 % hrubého domáceho produktu Venezuely.

Zemetrasenie vzniklo pravdepodobne v systéme zlomov Boconó-San Sebastián. Severná časť Venezuely je miestom styku juhoamerickej tektonickej platne s menšou karibskou platňou, ktorá sa relatívne voči juhoamerickej pohybuje smerom na východ rýchlosťou približne 2 cm za rok. V regióne v dôsledku toho od začiatku 20. storočia vzniklo päť zemetrasení s magnitúdom 7 alebo väčším.

## Galéria

* Mapa makroseizmickej intenzity predtrasu
* Mapa makroseizmickej intenzity hlavného otrasu
* Zábery z bezpečnostnej kamery zachytávajúce hlavný otras vo farnosti La Pastora v metropolitnej oblasti Caracas
* Zrútené a poškodené budovy v Los Palos Grandes (Caracas)
* Letecké zábery budov zničených zemetrasením v pobrežnom meste La Guaira pri Caracase

## Referencie

## Iné projekty

Commons* Commons ponúka multimediálne súbory na tému **Zemetrasenie vo Venezuele 24. júna 2026**

## Externé odkazy

* Zemetrasenie vo Venezeuele: prvý otras, druhý otras v databáze USGS (po anglicky)
* Zemetrasenie vo Venezeuele: prvý otras, druhý otras v databáze EMSC (po anglicky)
# Amitóza

Amitóza - príklady priameho delenia buniek **Amitóza** alebo **fragmentácia** je priame delenie bunky bez vytvárania chromozómov. Je to menej častý spôsob delenia, pri ktorom deliace sa jadro vždy obklopuje jadrová blana.

Jadro sa môže deliť tromi spôsobmi:

1. pretiahnutím a zaškrtením na dve približne rovnaké časti (zaškrcovanie)
2. z jadra sa odštiepi menšia časť, ktorá v novej bunke dorastie (pučanie)
3. jadro sa spolu s cytoplazmou rozpadne na viac častí, takže súčasne vzniká viac buniek (fragmentácia)

Na rozdiel od ďalších spôsobov delenia buniek - mitózy a meiózy, kde rovnomerné rozdelenie genetického materiálu zabezpečuje mitotický aparát, pri amitóze neexistuje mechanizmus zabezpečujúci spravodlivé rozdelenie genetického materiálu.

## Externé odkazy

* FILIT – zdroj, z ktorého pôvodne čerpal tento článok.
# Závitnicovka

**Závitnicovka** (iné názvy: **spirogyra**, **spirogýra**; lat. *Spirogyra*) je rod rias z čeľade *Zygnemataceae* z radu jarmovky (*Zygnematales*) z triedy spájavky/spájavé riasy (*Conjugatophyceae* alebo *Zygnematophyceae*). Sú to vláknité riasy.

Závitnicovka sa bežne vyskytuje v stojatých vodách rôznej kvality, niekedy vytvára bohaté svetlozelené chumáče, ktoré pri letnom slnku často plávajú na hladine rybníka či jazera. Sú to netoxické riasy významné v ekosystéme stojatých a periodických vôd.

Mikroskopicky sú identifikovateľné podľa špirálovito stočených pásovitých nástenných chloroplastov, ktoré, keď sú v počte dva, pripomínajú nazeleno sfarbenú dvojzávitnicu DNA. Vlákna sú jednoduché a nerozkonárené. Bunkové steny majú povrchovú vrstvu slizkú a aj preto sa makroskopické chumáče týchto rias dajú rozoznať po hmate tak, že medzi prstami kĺžu (na rozdiel napr. od chumáčov zelenej sifonokladálnej riasy *Cladophora* (žabí vlas), ktoré sú na pohmat drsné).

U rodu závitnicovka sa nevyskytujú žiadne bičíkaté štádiá. Vyskytuje sa u nich preto iný spôsob pohlavného rozmnožovania ako u zelených rias (*Chlorophyceae*). Nepohlavne sa rozmnožujú pomocou partenospór alebo autospór, hrubostenných jednobunkových útvarov, ktoré sa vytvoria z vegetatívnej bunky v rámci vlákna. Pohlavný spôsob rozmnožovania u závitnicovky predstavuje spájanie (konjugácia), kde splývajú dva pohlavne odlišné protoplasty buniek zväčša v samičom gametangiu (morfologicky väčšom) za vzniku zygoty, ktorá sa potom zaobalí a vytvorí zygospóru, označovanú aj ako hypnozygota. Hypnozygota závitnicovky je jediným diploidným štádiom v jej ontogenéze.

## Galéria

* Spirogyra fragment v tzv. „darkfield“ mikroskope
* Filament Spirogyry
* Spirogyra
* Spirogira, koniec filamentu

## Zdroje

* Zwirn, Melanie; Chen, Charlotte (2013), „Induction of sexual reproduction in Spirogyra clones – does an universal trigger exist? Ofc bish“, *Fottea*: 77-85,
# Nupedia

|  |
| --- |
| Nupedia |
|  |
| Typ stránky | internetová encyklopédia |
| Jazyk | angličtina, nemčina, španielčina, francúzština, taliančina |
| Tvorca | Jimmy Wales, Larry Sanger |

**Nupedia** bola webová encyklopédia v angličtine, ktorej články licencované ako voľný obsah písali dobrovoľní prispievatelia so zodpovedajúcimi odbornými znalosťami. Založil ju Jimmy Wales pod hlavičkou firmy Bomis v marci 2000 s Larry Sangerom ako šéfredaktorom. Svoju činnosť ukončila v septembri 2003. Je známa predovšetkým ako predchodca Wikipédie.

Nupedia nebola verejne upravovateľná wiki encyklopédia, bola založená na procese peer review (obdoba recenzie), ktorý mal zaručiť kvalitu porovnateľnú s komerčnými encyklopédiami. Požiadavky na prispievateľov do Nupedie boli pomerne vysoké – "*Redaktori by mali byť vo svojom odbore skutočnými expertmi a (s niekoľkými výnimkami) mali by vlastniť titul PhD.*". Na druhú stranu však mali experti pracovať na článkoch zadarmo.

## Dejiny Nupedie

### Začiatky

Nupediu založil Jimmy Wales spolu s Larrym Sangerom v marci roku 2000. Tento projekt sa zrealizoval za pomoci časopisu *Bomis*, ktorý Nupediu financoval.

Články na Nupediu písali odborníci, ktoré boli pred zverejnením skontrolované a overené ďalšími expertmi. Články boli pôvodne distribuované na základe licencie *Nupedia Open Content License*, ale na odporúčanie Richarda Stallmana v januári roku 2001 prešli na GNU License (GFDL). V tom istom období Stallman spustil svoj taktiež encyklopedický *GNUPedia-Projekt*, ktorý bol pre Nupediu veľkou konkurenciou.

Na Nupedii sa pracovalo byrokratickým spôsobom, čo malo za následok, že sa vytvorilo len veľmi málo, aj keď kvalitných článkov.

### Wikipédia

V roku 2001 spustili tvorcovia Nupedie projekt s názvom Wikipédia. Cieľom Wikipédie bolo, aby sa písania článkov chopili aj ne-odborníci. Verili, že sa im medzi neodbornými článkami podarí nájsť aj kvalitné, ktoré by po spracovaní mohli vložiť do Nupedie, teda zrýchliť písanie článkov. Wikipédia však mala väčší úspech ako tvorcovia očakávali. Počet článkov na Wikipédii sa tak rýchlo rozrastal, že v roku 2002 rozširovanie Nupedie pozastavili a následne v roku 2003 ju stiahli zo sociálnej siete.

Pred ukončením svojej činnosti Nupedia vyprodukovala 25 článkov, ktoré prešli celým schvaľovacím procesom a 74 ďalších článkov bolo vo vývoji.

Larry Sanger neskôr projekt Wikipédia opustil. Domnieval sa totiž, že je Wikipédia nezrealizovateľná kvôli jej ľahkej dostupnosti. V roku 2005 viedli Sanger a Wales konflikty. Podľa písomných dôkazov Wales spochybnil, že by bol Sanger spoluzakladateľom Wikipédie. Larry Sanger si založil novú encyklopedickú stránku s názvom Citizendium, ktorá funguje aj dodnes.

## Referencie

## Externé odkazy

* nupedia.wikia.com Archivované 2019-10-18 na Wayback Machine

## Iné projekty

Commons* Commons ponúka multimediálne súbory na tému **Nupedia**
# Znelá alveolopalatálna afrikáta

|  |
| --- |
|  |
| Číslo IPA | 104 (183) |
| Znak IPA | dʑ |
| Znak SAMPA | dz\ |

**Znelá alveolopalatálna afrikáta** je spoluhláska, ktorá sa vyskytuje v niektorých jazykoch. V medzinárodnej fonetickej abecede sa označuje symbolom **dʑ**, pre zdôraznenie súčasnej artikulácie je možné zapísať s viazacím znakom **d͡ʑ**, číselné označenie IPA je 104 (183), ekvivalentným symbolom v SAMPA je **dz\**.
# Gódžú rjú

Čódžun Mijagi
Kaligrafický zápis slova jap. 剛柔流 – gódžú rjú
**Gódžú rjú** (jap. 剛柔流 - *tvrdo-jemný štýl*) je jedným zo štýlov karate.

Založil ho majster Chojun Mijagi (Šógun Mijagi) (1888-1953), žiak majstra Kanrjóa Higaonnu (1853-1916), ktorý bol šíriteľom smeru *Te* (jap. „ruka“ - označenie pre klasické karate na Okinawe). Gódžú rjú využíva v obrane mäkké (*džú*) kruhové pohyby a na protiútok zasa tvrdé (*gó*) priamočiare techniky. Na Slovensku je Gódžu-rjú najrozšírenejšou školou karate.

Existuje niekoľko stupňov technickej vyspelosti: 9x kyu (žiacky stupeň) a 10x dan (majstrovský stupeň).

V Gódžu rjú sa technické stupne udeľujú od konca (10x kyu -- Najnižší 1x kyu -- Najvyšší žiacky). Toto sa však neuplatňuje pri majstrovských stupňoch (dan) vtedy sa ide ako keď počítame (1x dan -- Najnižší majstrovský 10x dan -- Najvyšší majstrovský )

Technické stupne navonok od seba odlišujú opasky (obi).

* 10x kyu ----- Biele obi
* 9x kyu ----- Biele obi z jedným žltým koncom
* 8x kyu ----- Biele obi z oboma žltými koncami
* 7x kyu ----- Žlté obi
* 6x kyu ----- Žlté obi z oboma žltými koncami
* 5x kyu ----- Oranžové obi
* 4x kyu ----- Zelené obi
* 3x kyu ----- Fialové obi

* 2x kyu -----Hnedé obi (Prvé aj druhé kyu je hnedý pás. > Hnedé obi treba obhájiť dva krát.)

* 1x kyu -----Hnedé obi
* 1-10x dan -----Čierne obi (Na obi sa pripisujú písmenká.)

## Iné projekty

Commons* Commons ponúka multimediálne súbory na tému **Gódžú rjú**

Externé odkazy:
# Letné olympijské hry mládeže 2018

|  |
| --- |
| **III. letné olympijské hry mládeže** |
|  |
| Miesto konania | Buenos Aires  Argentína |
| Motto | Pocíť budúcnosť angl. Feel the future špa. Viví el futuro |
| Počet krajín | 206 |
| Počet atlétov | 30997 |
| Súťaže | 241 v 32 športoch |
| Začiatok | 6. október 2018 |
| Koniec | 18. október 2018 |
| Štadión | Obelisco de Buenos Aires |
|

|  |  |  |  |  |  |  |
| --- | --- | --- | --- | --- | --- | --- |
|  |  | Nanking 2014
 |  | 2022
 |  |  |

 |

**Letné olympijské hry mládeže 2018**, oficiálne **III. letné olympijské hry mládeže** (angl. *2018 Summer Youth Olympic Games*, oficiálne angl. *III Summer Youth Olympic Games*, špa. *Juegos Olímpicos de la Juventud de 2018*, nazývané tiež **Buenos Aires 2018**, skratka **YOG 2018** (z anglického názvu)) sú medzinárodnou športovou udalosťou, ktorá sa koná od 6. októbra do 18. októbra 2018 v meste Buenos Aires. Organizuje ich Medzinárodný olympijský výbor a sú jednými z radu Olympijských hier mládeže. Usporiadateľskou krajinou je Argentína.

## Voľba miesta konania

O usporiadanie LOH mládeže 2018 sa uchádzalo šesť miest, ktoré 12. marca 2012 ohlásili svoju kandidatúru:

* Buenos Aires,
* Medellín,
* Glasgow,
* Rotterdam,
* Guadalajara,
* Poznaň.

Poznaň svoju kandidatúru 8. októbra 2012 stiahla z dôvodu nedostatku financií. Medzinárodný olympijský výbor 13. februára 2013 vybral tri kandidátske mestá:

| Hlasovanie o miesto konania LOH mládeže 2018 |
| --- |
| **Mesto** | **Štát** | **1. kolo** | **2. kolo** |
| **Buenos Aires** |  Argentína | **40** | **49** |
| Medellín |  Kolumbia | **32** | 39 |
| Glasgow |  Spojené kráľovstvo | 13 | — |

## Súťaže

### Športové odvetvia

|  |  |  |  |
| --- | --- | --- | --- |
| * Atletika
* Bedminton
* Basketbal
* Box
* Cyklistika
* Futsal
* Golf
* Gymnastika
 | * Plážová hádzaná
* Jachting
* Jazdectvo
* Džudo
* Kanoistika
* Karate
* Lukostreľba
* Moderný päťboj
 | * Pozemný hokej
* Plávanie
* Plážový volejbal
* Ragby
* Skoky do vody
* Lezenie
* Tanečný šport
* Stolný tenis
 | * Športová streľba
* Šerm
* Taekwondo
* Tenis
* Triatlon
* Veslovanie
* Vzpieranie
* Zápasenie
 |

## Zdroj

*Tento článok je čiastočný alebo úplný preklad článkov Letní olympijské hry mládeže 2018 na českej Wikipédii a 2018 Summer Youth Olympics na anglickej Wikipédii.*
# Tangsudo

**Tangsudo** je populárny kórejský neozbrojený bojový šport a bojové umenie, podobne ako taekwondo. Od taekwonda, sa oddelilo v roku 1953, keď majster Hwang Ki založil kórejskú asociáciu Tangsudo.
# Krav maga

**Krav maga** (hebr. קרב מגע, dosl. *boj zblízka*) je bojový systém, ktorý predstavuje oficiálnu zostavu techník vypracovaných pre sebaobranu a boj zblízka Izraelských obranných síl, izraelskej polície a ďalších izraelských bezpečnostných zložiek. Krav maga bola zaradená do učebných osnov izraelských stredných škôl, ich techniky sú predvádzané a nacvičované vo výchovných a náučných inštitúciach riadených izraelským ministerstvom školstva.

Zakladateľom Krav magy bol Imrich (Imi) Lichtenfeld. Lichtenfeld sa narodil 26. mája 1910 v Budapešti a detstvo a dospievanie prežil v Bratislave.
Krav Maga je pomerne mladé bojové umenie a nemá takú dlhoročnú tradíciu ako napríklad Karate či Aikido alebo Kung Fu. Ale i napriek tomu je to veľmi efektívny a kompaktný spôsob reálnej sebaobrany. Imi v Krav Mage zostavil súbor techník z viacerých bojových umení ( Karate, Judo, Box...) a zjednodušil ich tak aby sa dali použiť v akejkoľvek situácii a boli postačujúce na rýchlu a účinnú sebaobranu a elimináciu protivníka. Krav Maga sa vyznačuje hlavne údermi, kopmi, obrane proti nožu, palnej zbrani a ďalšie. Techniky sú prispôsobené tak aby boli jednoduché a dali sa naučiť v krátkom časovom úseku.
V dnešnej dobe Krav Maga prežíva svoj rozkvet, z Izraela sa veľmi rýchlo začala šíriť do okolitého sveta. Pôvodne bola zostavená pre izraelské ozbrojené zložky no po určitej dobe sa začala objavovať aj na verejnosti. Od čias Imiho Lichtenfelda už uplynulo viac času a jeho žiaci začali Krav Magu dopĺňať a ďalej šíriť. Najznámejší predstavitelia dnešnej doby v Krav Maga sú napríklad Roy Elghanayan, Itay Gil, Eyal Yanilov, Denis Hanover.

## Iné projekty

Commons* Commons ponúka multimediálne súbory na tému **Krav maga**

## Externé odkazy

* IKMF IKMF - International Krav Maga Federation lead by Master Avi Moyal
* Israeli Krav Maga Association (IKMA) founded in 1978 by Krav Maga founder Imi Lichtenfeld.
* Israeli Krav Maga Free Web Guide Archivované 2012-10-31 na Wayback Machine - The Complete Internet Guide for Israeli Krav Maga.
# Vodný slalom

Pretekár pri prechádzaní jednej z bránok
**Vodný slalom** je vodný šport na divokej vode, v ktorom sa pretekári v kanoe či v kajaku snažia čo najrýchlejšie a bez chýb prejsť sériu bránok. Je to jeden z dvoch športov využívajúci kanoe či kajak na letných olympijských hrách (tým druhým je rýchlostná kanoistika). Na olympijských hrách sa slalom prvýkrát objavil v roku 1972, druhýkrát až o 20 rokov neskôr v roku 1992.

Bránky vo vodnom slalome sú vlastne dve zvislo visiace tyče, upevnené na drôte, ktorý visí nad dráhou. Bránky su buď červené alebo zelené, podľa toho či sa ide s alebo proti prúdu. Zvyčajne býva na trati 18 až 25 bránok. Pretekár musí prejsť bránkami v určitom poradí a bez dotyku. Dotyk sa trestá 2 trestnými sekundami, neprejdenie bránky, prejdenie v zlom poradí či prejdenie bránky opačne sa trestá v súlade s pravidlami 50 trestnými sekundami.

## Iné projekty

Commons* Commons ponúka multimediálne súbory na tému **Vodný slalom**

## Externé odkazy

* Vodný slalom na oficiálnej stránke ICF - Medzinárodnej kanoistickej federácie (anglicky) Archivované 2007-07-13 na Wayback Machine
* Pravidlá vodného slalomu na stránke ICF (anglicky)[nefunkčný odkaz]

## Zdroje

* *Tento článok je čiastočný alebo úplný preklad článku Slalom na divoké vodě na českej Wikipédii.*
# Tri kráľovstvá (Kórea)

Mapa Troch kráľovstiev na konci 5. storočia
**Tri kráľovstvá** je názov (obdobia) kráľovstiev Kogurjo (고구려), Päkče (백제) a Silla (신라, čitaj Šilla), ktoré pokrývali Kórejský polostrov a Mandžusko medzi 1. stor. pred Kr. a 7. stor. po Kr. Pred a počas obdobia troch kráľovstviev existovali ďalšie menšie kráľovstvá a kmeňové štáty, ako napr. Kaja (가야), Tong-je (동예), Okčo (옥저), Pujo (부여), Usan (우산), Thamna (탐라).

Koniec čínskej dynastie Chan na začiatku 3. stor. viedol k rozvoju troch kráľovstiev. Všetky tri kráľovstvá mali rovnakú kultúru. Konfucianizmus sa začal šíriť vo vyšších vrstvách kórejskej spoločnosti od 1. stor. po Kr. Neskôr (4. až 6. stor.) ho úplne nahradil budhizmus.

Obdobie sa skončilo, keď Silla (Šilla, 신라), spojenec čínskej dynastie Tang (당 / 唐) (618 – 907), dobylo Päkče v roku 660 a potom Kogurjo (고구려) v roku 668. Začalo sa tak tzv. obdobie zjednotenej Silly (통일신라).

Názov „Samguk“ (삼국), čiže „Tri kráľovstvá“ sa použil v kórejských názvoch klasických textov *Samguk Sagi* (삼국사기) a *Samguk Jusa (삼국유사).*

## Jednotlivé kráľovstvá

### Saro/Silla (사로 / 신라)

Obdobie sa podľa tradície začalo roku 57 pred Kr., keď kráľovstvo Saro (neskôr Silla) v juhovýchodnej časti polostrova dostalo autonómiu od dynastie Chan vládnucej v Čínskom cisárstve.

Po premenovaní na Silla (신라) v roku 503 kráľovstvo v prvej polovici 6. stor. pohltilo celé susedné kráľovstvo Kaja (가야). Budhizmus sa stal oficiálnym náboženstvom v roku 528.

Hlavným mestom bol Kümsong – 금성 (dnešné Kjongdžu – 경주).

### Kogurjo (고구려)

Kogurjo na severe (pôvodne len v Kórei, t. j. medzi riekami Amnok-kang (압록강, čínsky Ja-lu) až dolu po rieku Han-gang – 한강) sa osamostatnilo od Číny v roku 37 pred Kr. Štát rozšíril svoje územie na rozsiahle územia Mandžuska a napokon vyhnali Číňanov z Nang-nangu – 낭낭 (dnes Pchjongjang – 평양) v roku 313. Kultúrny vplyv Číny ostal, až kým Kogurjo roku 372 oficiálne neprijalo budhizmus.

Kogurjo, ako najväčšie z kráľovstiev, malo striedavo dve hlavné mestá: Nangnang a Kung-näsong (궁내성) na rieke Amnok-kang (Ja-lu).

### Päkče (백제)

V roku 18 pred Kr. dvaja princovia z kráľovstva Kogurjo založili na juhozápade polostrova Päkče (dnes južne od Soulu), ktorého hlavným mestom bol Üngdžin – 응진 (dnes Kongdžu – 공주 a Čondžu – 전주), neskôr Sabi – 사비 (dnes Pujo – 부여) juhozápadne of Soulu. Kráľovstvo Kaja (가야) sa odčlenilo od Päkče (백제) v 1. stor. po Kr.

V 4. stor. Päkče veľmi prosperovalo a ovládalo skoro celú južnú polovicu polostrova.
# Tichý oceán

|  |
| --- |
| Päť oceánov Zeme |
| Tichý oceán |
| Atlantický oceán |
| Severný ľadový oceán |
| Indický oceán |
| Južný oceán |
| z • d • u |

Tichý oceán
**Tichý oceán** (hovorovo **Pacifik**) je najväčší oceán Zeme. Zaberá tretinu zemského povrchu. Názov vychádza z latinského názvu *Mare Pacificum*, ktorý mu dal portugalský moreplavec Fernão de Magalhães pri prvej plavbe okolo sveta po tom, čo nezaznamenal ani jednu búrku.

V oceáne sa nachádza okolo 25 000 ostrovov, čo je viac, ako súčet všetkých ostrovov v ostatných oceánoch. Najväčší z nich je ostrov Nová Guinea.

## Základné údaje

* Rozloha vrátane okrajových morí: 179 680 000 km²
* Priemerná hĺbka: 3 780 m
* Najhlbšie miesto: Mariánska priekopa, hĺbka 10 924 m
* Najväčšie more: Filipínske more 5 726 000 km²
* Najväčší záliv: Kalifornský záliv 177 000 km²

## Iné projekty

Commons* Commons ponúka multimediálne súbory na tému **Tichý oceán**